钦定古今图书集成/明伦汇编/官常典/第647卷 > 刘孟雍
## 钦定古今图书集成/明伦汇编/官常典/第647卷 > 刘孟雍

按《明外史循吏传》：“孟雍，名熙，以字行，南昌人。洪武末，
举贤良，授龙溪知县。县与潮州接境，山谷深险，有陈
永定者，负固为寇，时出剽掠，累岁不能制。孟雍至，设
策擒获之，一境以宁。先是为县者率庸懦吏，得肆其
奸，徭役失均，民多流徙。孟雍核户之虚实而差等之，
有所征发，民不告病，由是相率来归。乃劝农桑，轻刑”
罚，禁淫祀，崇礼教，扶善抑奸，邑以大治。秩满，迁安州
知州。龙溪民群赴阙下状其善政，乞留之。乃命以知
州秩还治龙溪。永乐十八年卒，民为肖像立祠。